CPALL ดีดเกือบ 2% ขานรับมาตรการกระตุ้นศก.-กูรูชี้เทคนิคลุ้นแตะ 53 บ.
CPALL ดีดเกือบ 2% ขานรับมาตรการกระตุ้นศก.-บล.ซีไอเอ็มบีชี้เทคนิคลุ้นแตะ 53 บ.โดย ณ เวลา 10.32 น.อยู่ที่ 51.25 บาท บวก 0.75 บาท หรือ 1.49% มูลค่าการซื้อขาย 348.56 ล้านบาท
2 ก.ย. 2558

ผู้สื่อข่าวรายงานว่า ราคาหุ้น บริษัท ซีพี ออลล์ จำกัด (มหาชน) หรือ CPALL ณ เวลา 10.32 น.อยู่ที่ 51.25 บาท บวก 0.75 บาท หรือ 1.49% มูลค่าการซื้อขาย 348.56 ล้านบาท  โดยเปิดตลาดที่ 50.75 บาท ต่ำสุดที่ 50.25 บาท สูงสุดที่ 51.75 บาท

บล.ธนชาต มองเป็นโอกาส “ซื้อ” CPALL HMPRO GLOBAL KTC กลุ่มค้าปลีกหลัง ครม.เห็นชอบมาตรการกระตุ้นเศรษฐกิจ
บล.ซีไอเอ็มบี มองเทคนิค CPALL แนวโน้มขึ้นทดสอบ 52.00 และ 53.00 แนวรับ 50.50 / 50.00 แนวต้าน 51.50 / 52.00
บล.ดีบีเอส วิคเคอร์ส ระบุในบทวิเคราะห์(2 ก.ย.) กลุ่มพาณิชย์ ค้าปลีก-ค้าส่ง เช่น CPALL, BIGC, HMPRO และ GLOBAL ได้ประโยชน์จากการประหยัดค่าโลจิสติกส์ ขนส่งสินค้าไปยังสาขาต่างๆทั่วประเทศ อีกทั้งสามารถประหยัดค่าไฟฟ้าที่ใช้ตามสาขาลดลงได้อีก ส่วนการที่ผู้บริโภคจ่ายค่าน้ำมันลดลง ก็มีเงินเหลือไปจับจ่ายใช้สอยซื้อสินค้าได้เพิ่ม นอกจากนี้กลุ่มหลักทรัพย์นี้ยังได้ประโยชน์จากมาตรการกระตุ้นเศรษฐกิจจากภาครัฐที่เพิ่งผ่านครม.อีกด้วย ในการอัดฉีดเม็ดเงินไปยังระดับผู้มีรายได้น้อยโดยเฉพาะต่างจังหวัด